text: Здраво почерпен шофьор нацели бетонен стълб в Благоево | Новините от ЛУДОГОРИЕТО
  дом Новини Здраво почерпен шофьор нацели бетонен стълб в Благоево
  Здраво почерпен шофьор нацели бетонен стълб в Благоево
  Пиян водач се удари в бетонен стълб в разградското село Благоево, информират от полицията в града.
  Пътно-транспортното произшествие станало около 22.10 часа на 25 април. 29-годишният водач на лек автомобил "Ровър 214" изгубил контрол над колата по улица "Христо Ботев" и се блъснал в стълба. Пристигналите на местопроизшествието пътни полицаи тествали шофьора за употреба на алкохол. Дрегерът отчел 2,14 промила. Мъжът отказал кръвна проба. Задържан е в РУ-Разград.